
లక్నో : ఉత్తర ప్రదేశ్ ముఖ్యమంత్రి యోగి ఆదిత్యనాథ్ కీలక నిర్ణయం తీసుకున్నారు. రాష్ట్రంలోని పవిత్ర స్థలాల్లో మాంసం, మద్యం అమ్మకాలపై నిషేధం విధించారు. దీనికి సంబంధించిన వివరాలను రాష్ట్ర సాంస్కృతిక, మతపరమైన వ్యవహారాల మంత్రి లక్ష్మీనారాయణ చౌదరి తెలిపారు. బృందావన్ నగర పాలిక పరిషత్, మధుర జిల్లాలోని బర్సానా నగర పంచాయతీలను పవిత్ర తీర్థ స్థలాలుగా ప్రకటించినట్లు తెలిపారు. వీటి పరిథిలో మద్య, మాంసం విక్రయాలను నిషేధించినట్లు పేర్కొన్నారు. ఈ రెండు పురపాలక సంఘాలను మతపరమైన పర్యాటక ప్రాంతాలుగా అభివృద్ధి చేస్తామని చెప్పారు.శ్రీకృష్ణుడు జన్మించిన బృందావనం, రాధ జన్మించిన బర్సానాలను పవిత్ర యాత్రా స్థలాలుగా నోటిఫై చేసినట్లు ప్రభుత్వ ప్రధాన కార్యదర్శి అవినాశ్ కుమార్ అవస్థి తెలిపారు. లక్షలాది మంది యాత్రికులు వస్తుండటాన్ని దృష్టిలో ఉంచుకుని ఈ రెండు ప్రాంతాలను పవిత్ర స్థలాలుగా ప్రకటించినట్లు వివరించారు.

lakno : uttara pradesh mukhyamantri yogi aadityanath keelaka nirnayam teesukunnaru. rashtramloni pavitra sthalaallo maamsam, madyam ammakaalapai nishedham vidhinchaaru. deeniki sambandhinchina vivaraalanu rashtra saamskrutika, mataparamaina vyavahaaraala mantri lakshminarayana chaudari telipaaru. brindavan nagara paalika parishat, madhura jillaalooni barsana nagara panchaayatiilanu pavitra teertha sthalaalugaa prakatinchinatlu telipaaru. veeti parithilo madya, maamsam vikrayaalanu nishedhinchinatlu perkonnaru. ee rendu purapaalaka sanghaalanu mataparamaina paryaataka praantaalugaa abhivruddhi chestamani cheppaaru.srikrishnudu janminchina brundavanam, raadha janminchina barsanalanu pavitra yatra sthalaalugaa notifie chesinatlu prabhutva pradhaana kaaryadarsi avinash kumar avasthi telipaaru. lakshalaadi mandi yaatrikulu vastundataanni drushtilo unchukuni ee rendu praantaalanu pavitra sthalaalugaa prakatinchinatlu vivarinchaaru.